פלד (ראפר)

איתי פלד (נולד ב-3 בדצמבר 1986), ידוע בשם הבמה פלד, הוא זמר וראפר ישראלי. איתי פלד נולד וגדל בשכונת עופר שבמושבה מנחמיה, בן זקונים לחמישה אחים. פלד החל את דרכו במוזיקה בשנת 2004, כאשר הצטרף אל ההרכב פי.אר. טרופרז והקליט יחד עם ההרכב את השיר "תל אביב על הכוונת", אשר לימים הופיע באלבומם של הפי. אר. טרופרז, "מתוך הזוהמה". עם התפרקות הלהקה, חברו פלד ואורטגה לצמד, תוך שהחלו להופיע על במות שונות ולהקליט את אלבום הבכורה שלהם, "ממשיכים לבעוט", שיצא בשנת 2007 בלייבל היי פייבר, אשר מורכב מיוצאי ההרכב פרברים רפיוג'יז. במהלך העבודה על אלבומם השני, החליטו פלד ואורטגה לצאת אל דרכים עצמאיות ולגנוז את האלבום. בשנת 2010, ביוזמת המפיק אורי שוחט, פורסם האלבום, בשם "משלוח מיוחד", להורדה באינטרנט וגרף שבחים רבים. בד בבד הוציא פלד לאור סינגלים כמו "מוגז עדין", "מזומנים" ו"שש רגל, שבע רגל", רמיקס לשירו של ליל ויין. בשנת 2012 הוציא את אלבום הסולו הראשון שלו, ח.ר.ק.ו.ת, שכלל את הלהיט "באסים בבגאז'". האלבום הופק על ידי אורי שוחט ומיכאל כהן מהצמד כהן@מושון. באלבום אירח פלד את יוסי פיין, אסתר רדא ומוקי. בשנת 2013 חבר פלד אל ההרכב הדג נחש בשיר "הכל יסתדר", באלבומם זמן להתעורר. לאחר שאירחו זה את זה בהופעותיהם, יצרו ב־2014 פלד, אורטגה, כהן@מושון ואקסום את ההרכב "ק.ב.י.נ.ט", והוציאו יחדיו שלושה שירים וקליפים: "ק.ב.י.נ.ט", "הנה זה בא" ו"סייפר". במרץ 2016 הוציא פלד את אלבום הסולו השני שלו, "הכל עליי", שאותו הפיקו אורי שוחט ומיכאל כהן, בדומה לאלבומו הקודם. האלבום יצא בלייבל היי פייבר הפקות, ומתארחים בו יוסי פיין, מיכאל כהן, הוד מושונוב, וגיטריסט להקת בצפר מתן כהן. באפריל 2016 חבר פלד פעם נוספת אל הדג נחש בשיר "לא מה שיפיל אותי", באלבומם "שותפים בעם". במרץ 2018 הוציא פלד את אלבום הסולו השלישי שלו, "סבבה 5". מתוך האלבום הסינגלים "זה לא מעניין אותי" ו"מה אני נראה לך", שזכו להצלחה רבה. ביולי 2020 הוציא את אלבום הסולו הרביעי שלו, "חרבות בפיתה". במאי 2022 שר את השיר האליפות של מכבי חיפה לעונת 2021/2022. באותה השנה, הוציא אלבום הופעה בשם "בא בלייב". בפברואר 2023 יצא אלבומו החמישי, Tate We Made It. השיר "עזבת ת'בית" מתוך האלבום, שיתוף הפעולה של פלד עם נסטיה רוד זכה להצלחה במצעדי הפזמונים. באותה שנה שיחק בסרט "העיר הזאת" בתור אסיר הסוחר בשעונים גנובים. ב-1 באוגוסט הוציא את הסינגל "אי אפשר לשקר את הלב" עם הדג נחש ולאה שבת. במרץ 24 הוציא את השיר "שעטנז על הכיכר" ביחד עם הזמר איזי (ארז שרון). 2012: ח.ר.ק.ו.ת 2016: הכל עליי 2018: סבבה 5 2020: חרבות בפיתה 2023: Tate We Made It 2022: בא בלייב 2005: מתוך הזוהמה (בהרכב פי.אר. טרופרז) 2007: ממשיכים לבעוט (בהרכב פלד ואורטגה) 2010: משלוח מיוחד (בהרכב פלד ואורטגה) אתר האינטרנט הרשמי של האתר הרשמי של פלד (באנגלית) פלד, ברשת החברתית פייסבוק פלד, ברשת החברתית אינסטגרם פלד, סרטונים בערוץ היוטיוב פלד, באתר Discogs (באנגלית) פלד, דף שער בספרייה הלאומית פלד, באתר בנדקמפ מתן שרון, ‏שיר השכונה: היפ הופ, שפה, יאוש ותקווה מתערבבים אצל פלד. ריאיון, באתר "Time Out ישראל", 5 באפריל 2016 רואי פרסול, ‏מוקדם להספיד: ההיפ הופ הישראלי מספק יצירת מופת חדשה, באתר מעריב אונליין, 14 באפריל 2016 שגיא בן נון‏, הראפר פלד באולפן וואלה! NEWS: "אני יוצא סטלן ומופרע? פאק איט, זה מי שאני", באתר וואלה, 8 באוגוסט 2017 יהודה נוריאל, בנאדם הזיה, באתר "ידיעות אחרונות", 12 בספטמבר 2018 ניר כהן ואלכסנדרה לוקש, הראפר פלד לא מתכוון להתנצל: "אני מודל לחיקוי יותר מהאנשים בכנסת", באתר ynet, 22 במאי 2019 מתן שרון, ‏במוזיקה אין פוליטיקה, אין עצב. יש פאקינג רוקנרול, באתר ‏מאקו‏, 8 ביוני 2023 מאת מתן שרון, לאן נעלמו הפרברים רפיוג'יז?, באתר טיים אאוט, ‏29 במאי 2017 זה לא נגמר, זה רק אלבום, באתר ‏מאקו‏, 15 בדצמבר 2010 "הכל יסתדר": הדג נחש ופלד בקליפ הופעה, באתר ‏מאקו‏, 10 בדצמבר 2013 שגיא בן נון‏, הראפר פלד באולפן וואלה! NEWS: "אני יוצא סטלן ומופרע? פאק איט, זה מי שאני", באתר וואלה, 8 באוגוסט 2017 עמי ברנד, אלבום: חבר ודג, באתר כלכליסט, 9 במרץ 2016 בן שלו, הראפר פלד בא לשחק, באתר הארץ, 19 באפריל 2018 מערכת אתר ערוץ הספורט, ‏"הייתי מוכן": האזינו לשיר האליפות של פלד, באתר ערוץ הספורט, 25 במאי 2022